open-index/open-wikipedia-markdown huggingface dataset:
บอมเบย์ (พันธุ์แมว)

thumb|right|แมวบอมเบย์

แมวสายพันธุ์**บอมเบย์** เกิดจากการผสมระหว่างแมวสายพันธุ์เบอร์มิส กับแมวสายพันธุ์อเมริกันขนสั้น มีรูปร่างขนาดกลางมองเห็นกล้ามเนื้อชัดเจน หัวโตหน้าผากกลมกว้าง หูกลมและเอียงไปทางข้างหน้า มีจมูกสั้นสีดำคางเห็นชัดเจน ตากลมโตสีตามีตั้งแต่สีทองไล่ไปจนสีทองแดง ขายาวปานกลางเท้าเล็กรูปไข่ มีนิสัยอ่อนโยนไม่ก้าวร้าวสามารถปรับตัวเข้ากับแมวตัวอื่นๆได้ดีและชอบอยู่กับมนุษย์ไม่ปลีกตัวไปไกล

ชื่อสายพันธุ์บอมเบย์ได้มาจากเสือดำในประเทศอินเดีย และชื่อเมืองบอมเบย์ในประเทศอินเดีย (ปัจจุบันคือเมืองมุมไบ) 

## ลักษณะโดยทั่วไป

**รูปร่างและขนาด :** เป็นแมวขนาดกลางมีกล้ามเนื้อชัดเจน หัวโตหน้าผากกลมกว้าง หูกลมและเอียงไปทางข้างหน้า มีจมูกสั้นสีดำคางเห็นชัดเจน ตากลมโตสีตาเป็นสีทอง ขายาวปานกลางเท้าเล็กรูปไข่
    
**ลักษณะนิสัย :** อ่อนโยนไม่ก้าวร้าวสามารถปรับตัวเข้ากับแมวตัวอื่นๆได้ดีและชอบอยู่กับมนุษย์ไม่ปลีกตัวไปไกล

## ดูเพิ่ม
* โกนจา

## อ้างอิง
* แมวบอมเบย์ 
* ลักษณะแมวบอมเบย์ 

หมวดหมู่:พันธุ์แมว
หมวดหมู่:พันธุ์แมวที่มีต้นกำเนิดในสหรัฐ
หมวดหมู่:สัตว์ที่พบในสหรัฐอเมริกา
สะเต๊ะ

thumb|252x252px|สะเต๊ะไก่ในมาเลเซีย
thumb|251x251px|หมูสะเต๊ะพร้อมเครื่องเคียงและน้ำจิ้ม
**สะเต๊ะ** (; ) เป็นอาหารอย่างหนึ่งซึ่งทำจากเนื้อที่หั่นบาง ๆ หรือหั่นเป็นก้อน อาจจะเป็นเนื้อหมู เนื้อไก่ เนื้อวัว เนื้อแกะ เนื้อแพะ เนื้อปลา ฯลฯ เสียบด้วยไม้เสียบที่ทำจากไม้ไผ่ แล้วนำไปย่างบนเตาฟืนหรือเตาถ่าน เสิร์ฟพร้อมเครื่องปรุงรสที่มีรสจัด (ซึ่งแตกต่างกันออกไปในแต่ละตำรับ) เชื่อกันว่าสะเต๊กรูปแบบแรกมีที่มาจากอาหารชวา แล้วเผยแพร่ไปทั่วอินโดนีเซีย จนกลายเป็นอาหารประจำชาติ สะเต๊ะมีจุดกำเนิดมาจากเกาะชวาหรือเกาะสุมาตราในประเทศอินโดนีเซีย แต่ก็ยังได้รับความนิยมในประเทศอื่น ๆ ด้วย เช่น มาเลเซีย สิงคโปร์ ฟิลิปปินส์ รวมทั้งประเทศไทย หรือแม้แต่เนเธอร์แลนด์ซึ่งรับเอาวัฒนธรรมไปกับอาณานิคมของตน

คำว่า "สะเต๊ะ" เชื่อว่ามีที่มาจากประเทศจีนในอดีต โดยมาจากภาษาหมิ่นใต้คำว่า "แซบัก" (จีน: 三疊肉; พินอิน: *sae bak*) หมายถึง "เนื้อสามชิ้น" อย่างไรก็ตามนักวิชาการร่วมสมัยกล่าวว่าคำว่า "สะเต๊ะ" ในภาษาอังกฤษมาจากภาษาอินโดนีเซีย: "ซาเต" (sate) และภาษามลายู: "ซาเต" (sate) หรือ "ซาไต" (satai) ทั้งสองอย่างอาจจะมีที่มาจากภาษาทมิฬ

สะเต๊ะของอินโดนีเซียอาจได้รับอิทธิพลจากกะบาบที่เป็นอาหารพื้นเมืองของอินเดียภาคเหนือ ซึ่งได้รับอิทธิพลจากชาวเติร์กอีกต่อหนึ่ง ตำรับดั้งเดิมของชาวตุรกีเป็นเนื้อแพะหั่นเป็นชิ้นหมักแล้วเสียบเหล็กแหลมย่างไฟ ชาวเปอร์เซีย, ชาวอาหรับและชาวอินเดียรับมาดัดแปลง อาจใช้เนื้อบดหรือเนื้อทั้งชิ้น จะเสียบหรือไม่เสียบไม้ก็ได้ เมื่อแพร่หลายมาถึงมลายู-ชวาจึงกลายเป็นสะเต๊ะอย่างที่เห็นในปัจจุบัน โดยร้านขายหมูสะเต๊ะร้านแรกในประเทศไทย คือ ร้านจึงอังลัก ย่านเยาวราช ข้างโรงภาพยนตร์เฉลิมบุรี ปัจจุบันได้ย้ายร้านไปที่ย่านถนนพระรามที่ 4 เขตปทุมวัน

ส่วนสะเต๊ะเข้าสู่ราชสำนักไทยช่วงรัชสมัยพระบาทสมเด็จพระจุลจอมเกล้าเจ้าอยู่หัว เมื่อพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดามีรับสั่งไปยังเจ้าเมืองนครศรีธรรมราชให้หาคนทำอาหารเก่ง ๆ มาทำอาหารอย่างชวาสักสองสามอย่าง จึงส่งคนมุสลิมมาสอน โดยมีหม่อมเจ้าแย้มเยื้อน สิงหราเป็นผู้เรียนและผู้ปรุง เบื้องต้นได้ทำสะเต๊ะโดยใช้เนื้อวัวเป็นเนื้อติดมันอย่างดี หากใช้เนื้อหมูจะต้องเลือกแบบที่ไม่มีพังผืด โดยนิจ เหลี่ยมอุไร ธิดาบุญธรรมของหม่อมหลวงเนื่อง นิลรัตน์ กล่าวไว้ความว่า "เวลาทำก็ยากนะคะ ต้องเลือกเอาแต่หมูดี ๆ ไม่มีพังผืด เนื้อต้องเนื้อติดมันที่มันยอดเยี่ยมอย่างแพงเลย เอามาแล่ มาหั่นบาง ๆ ตามขวางของเส้นหมู แล้วหมักไว้ หมักเคล้าเครื่องเคล้าอะไร หมักไว้ 3 ชั่วโมงถึงเสียบ นิ่มแล้วจึงเสียบ ถึงทานอร่อย" และด้วยรสชาติที่เป็นเลิศ พระวิมาดาเธอ กรมพระสุทธาสินีนาฏจึงประทานชื่อว่า *สะเต๊ะลือ*

## อ้างอิง

## แหล่งข้อมูลอื่น

* Recording of an Indonesian sate seller in Jakarta
* Indonesian chicken satay recipe
* Indonesian pork satay recipe
* Surabaya coconut beef satay recipe
* Balinese chicken satay recipe
* Malaysian chicken satay recipe
* Singapore chicken satay recipe 
* Zamboanga: Satti in the city and more
* Travel Gastronomy: Satti Ala Zambo
* Thai chicken satay recipe 

หมวดหมู่:อาหารปิ้งย่าง
หมวดหมู่:อาหารจากเนื้อหมู
หมวดหมู่:อาหารจากเนื้อวัว
หมวดหมู่:อาหารจากเนื้อไก่
หมวดหมู่:อาหารข้างถนน
หมวดหมู่:อาหารว่าง
หมวดหมู่:อาหารประจำชาติ
หมวดหมู่:อาหารไทย
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารอินโดนีเซีย
โกนจา

[thumb|250px|โกนจา ที่ศูนย์อนุรักษ์แมวไทย [อำเภออัมพวา จังหวัดสมุทรสงคราม]]

**โกนจา**, **โกญจา** (แปลว่า นกกระเรียน) หรือ **ร่องมด** แมวชนิดนี้เป็นแมวสีดำสนิทตลอดทั้งตัว ขนสั้น ไม่มีสีอื่นใดปะปนเลยแม้แต่น้อย ยิ่งไปกว่านั้นยังมีลักษณะเป็นขนเส้นเล็กละเอียดนุ่มและเรียบตรงทั้งลำตัว ส่วนหัวกลมแต่ไม่โต มีปากเรียวแหลม หูตั้ง นัยน์ตาเป็นสีเหลืองอมเขียวหรือทองอ่อน อาจเปรียบได้กับดอกบวบแรกแย้มหรือทองดอกบวบ รูปร่างสะโอดสะองคล่องแคล่ว หางยาว ปลายหางแหลมตรง อุ้งเท้าทอดคล้ายเท้าสิงห์ มีความสง่างามขณะเคลื่อนไหว 

แมวสายพันธุ์โกนจา มีลักษณะคล้ายกับแมวสายพันธุ์ต่างชาติอีกสายพันธุ์หนึ่ง คือ บอมเบย์

## ลักษณะโดยทั่วไป
### ลักษณะที่เป็นข้อเด่น
* **ลักษณะสีขน** ขนสั้น สีดำตลอดทั้งตัว 

* **ลักษณะของส่วนหัว** รูปหัวกลมไม่ใหญ่มาก หูใหญ่ ตั้งสูงเด่นบนส่วนหัว 

* **ลักษณะของนัยน์ตา** นัยน์ตาสีดอกบวบแรกแย้ม (สีเหลืองอมเขียว) 

* **ลักษณะของหาง** หางยาว ปลายแหลมชี้ตรง โคนหางใหญ่และค่อย ๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว 

### ลักษณะที่เป็นข้อด้อย
ขนยาวมากเกินไป ขนมีสีอื่นปะปน นัยน์ตาสองข้างเป็นคนละสี หรือเป็นสีอื่น ตาเอียง จมูกหัก หูไม่ตั้ง หางสั้นมากเกินไป ( เมื่อยืดขาหลังให้ขนานกับหาง ความยาวของหางสั้นกว่าขาเกิน 3 นิ้ว ) หางขอด หางหงิกงอ หางสะดุด ปลายหางคด ดุเกินไป เลี้ยงลูกไม่ดี

## บทกวีที่กล่าวถึงแมวโกนจา



## ดูเพิ่ม
* บอมเบย์

## อ้างอิง

* แมวโกนจา 

หมวดหมู่:แมวไทย
หมวดหมู่:พันธุ์แมวที่มีต้นกำเนิดในประเทศไทย
หมวดหมู่:พันธุ์แมวหายาก
เคมีเชิงฟิสิกส์

**เคมีเชิงฟิสิกส์** ( แต่เดิมเรียก**เคมีกายภาพ**) คือศาสตร์สาขาหนึ่งของวิชาเคมีที่มีเนื้อหาเชื่อมโยงและคาบเกี่ยวกับวิชาการสาขาอื่นๆดังนี้
* ฟิสิกส์ (physics)
* เคมี (chemistry)
* อุณหพลศาสตร์ (thermodynamics)
* กลศาสตร์ควอนตัม (quantum mechanics) 
การศึกษาทดลองในสาขาวิชานี้จะทำในระดับโมเลกุลแต่การสังเกตและประเมินผลจะปฏิบัติกันในระดับที่สามารถสังเกตได้ในชีวิตประจำวันเช่นการเปลี่ยนแปลงของอุณหภูมิ ความดัน ปริมาตร ความร้อนและงาน ของวัสดุในสภาวะที่เป็นของแข็ง ของเหลว หรือแก๊ส แล้วเอาไปเปรียบเทียบกับการเปลี่ยนแปลงระดับโมเลกุลที่เรามองไม่เห็น อาจกล่าวได้ว่าวิชาเคมีฟิสิกส์ก่อกำเนิดขึ้นเมื่อปี 1876 โดยวิลลาร์ด กิบส์ (Willard Gibbs) เสนอผลงานการเขียนของเขาชื่อเรื่อง "ดุลยภาพของสสารต่างชนิดกัน" (On the Equilibrium of Heterogeneous Substances) ทำให้เกิดกฎและทฤษฎีดังนี้
* พลังงานอิสระหรือ พลังงานเสรี (free energy)
* ศักยภาพทางเคมี (chemical potential)
* กฎกิบส์เฟส (Gibbs phase rule)

เคมีฟิสิกส์ยุคใหม่นี้คอนข้างจะเอียงมาทางด้านฟิสิกส์มากขึ้นเพราะมีเนื้อหาดังนี้
# อุณหพลศาสตร์เคมี (chemical thermodynamics) 
# จลนพลศาสตร์เคมี (chemical kinetics)
# ควอนตัมเคมี (quantum chemistry)
# กลศาสตร์สถิติ (statistical mechanics)
# เคมีไฟฟ้า (electrochemistry)
# เคมีพื้นผิว (surface chemistry) 
# เคมีของแข็ง (solid state chemistry)
# สเปกโตรสโคปี (spectroscopy)
# วัสดุศาสตร์ (materials science)ยุคใหม่จะอาศัยเคมีฟิสิกส์เป็นพื้นฐานอย่างมาก
ซุนดา

**ซุนดา** หมายถึง บริเวณภาคใต้ของประเทศไทย ลงไปถึงมาเลเซีย อินโดนีเซีย เกาะบอร์เนียว เกาะสุมาตรา เกาะชวา เกาะบาหลี เกาะซูลาเวซี เกาะลมบก เกาะซุมบาวา เกาะโฟลเร็ซ เกาะซุมบา เกาะติมอร์
*ชาวซุนดา กลุ่มชาติพันธุ์หนึ่งในประเทศอินโดนีเซีย
* ภาษาซุนดา ภาษาถิ่นในประเทศอินโดนีเซีย
* หมู่เกาะซุนดา หมู่เกาะในประเทศอินโดนีเซีย
** หมู่เกาะซุนดาใหญ่
** หมู่เกาะซุนดาน้อย
* ไหล่ทวีปซุนดา (Sunda Shelf) แผ่นทวีปในยุคไพลสโตซีน
** แม่น้ำซุนดาเหนือ แม่น้ำในยุคไพลสโตซีน
** แม่น้ำซุนดาตะวันตก แม่น้ำในยุคไพลสโตซีน
** แม่น้ำซุนดาตะวันออก แม่น้ำในยุคไพลสโตซีน
* เขตชีวภาพซุนดา 
* อาณาจักรซุนดา
โบอิง 747-8

thumb|250px|เปรียบเทียบขนาดเครื่องบินขนาดใหญ่

**โบอิง 747-8** เป็นรุ่นล่าสุดของโบอิง 747 ผลิตโดยฝ่ายผลิตเครื่องบินพาณิชย์โบอิง ซึ่งพัฒนามาจากโบอิง 747-400 ก่อนหน้าที่จะเปิดตัวอย่างเป็นทางการ เครื่องบินรุ่นนี้จะรู้จักกันในชื่อ 747 แอดวานซ์

## ประวัติ
ก่อนหน้านี้ โบอิงมีโครงการพัฒนาเครื่องบิน 747 ในชื่อรุ่น 747X (มาจาก Experimental) และ 747-400XQLR (มาจาก Experimental Quiet Long-Range) แต่แล้วก็ได้ยุติโครงการไป แล้วหันมาพัฒนารุ่น 747 แอดวานซ์แทน ซึ่งต่อมาจึงได้กลายเป็น 747-8 โดยนำเอาเทคโนโลยีของ787มาใช้ร่วมกัน

โบอิงได้กล่าวไว้ว่า เครื่องบินรุ่นใหม่นี้ จะมีเครื่องที่เงียบ ประหยัดต้นทุน และเป็นมิตรกับสิ่งแวดล้อมมากกว่ารุ่นอื่นๆ นอกจากนี้ด้วยประสิทธิภาพโดยรวม จะสามารถแข่งขันกับเครื่องบินแอร์บัส เอ 380 ได้

ทั้งนี้เครื่อง 747-8 จะเป็นเครื่องบินที่มีขนาดใหญ่ที่สุดของโบอิง มีระยะพิสัยการบินใกล้เคัยงกับ เอ 380 และเป็นทางเลือกให้กับหลายสายการบิน เพื่อให้บริการในเส้นทางที่มีผู้โดยสารใช้บริการเป็นจำนวนมาก โดยเฉพาะอย่างยิ่งการส่งมอบที่ล่าช้าของ เอ 380 ยิ่งเพิ่มโอกาสให้ 747-8 มากขึ้น

โบอิงวางแผนที่จะผลิต 747-8 ออกมา 2 รุ่น คือ 747-8I (หรือ 747-8 Intercontinental) เป็นเครื่องบินโดยสารโดยมีลุฟต์ฮันซาเป็นลูกค้าส่งมอบรายแรก และ747-8F (หรือ 747-8 Freighter) เป็นเครื่องบินขนส่งสินค้าโดยมีคาร์โกลักซ์ และนิปปอนคาร์โกแอร์ไลน์เป็นลูกค้าส่งมอบสองรายแรก นอกจากนี้โบอิงยังผลิตรุ่น 747-8 ที่ตกแต่งพิเศษเป็นเครื่องบินเจ็ตส่วนตัวอีกด้วย

## ข้อมูลจำเพาะ

## การสั่งซื้อและส่งมอบ
ณ 12 พฤศจิกายน พ.ศ. 2550 ลูกค้าที่สั่งผลิตเครื่องบินรุ่นนี้คือ:

## เครื่องบินที่ใกล้เคียงกัน
### รุ่นที่ใกล้เคียงกัน
* โบอิง 747
* โบอิง 747-400

### เครื่องบินที่คล้ายกัน
* แอร์บัส เอ 380

## แหล่งข้อมูลอื่น

* ข้อมูล 747-8 ในเว็บไซต์โบอิง 
* แผ่นพับประชาสัมพันธ์ 747-8  (pdf)

747-8
หมวดหมู่:โบอิง 747
[[หมวดหมู่:อากาศยานเชิงพาณิชย์]
พะยอม

**พะยอม** เป็นไม้ยืนต้นประเภทพืชใบเลี้ยงคู่ชนิดหนึ่งที่อยู่ในวงศ์ *Dipterocarpaceae* พบได้ในกัมพูชา, อินเดีย, ลาว, มาเลเซีย, พม่า, ไทย และเวียดนาม มีลักษณะใบที่เรียงสลับกัน ดอกมีสีขาว กลิ่นหอม นิยมนำเนื้อไม้ไปใช้ในการก่อสร้าง ลักษณะคล้ายกับต้นตะเคียน

พะยอมมีชื่อพื้นเมืองอื่น ๆ อีก คือ กะยอม (เชียงใหม่) ชะยอม (ลาว) กะยอม (อีสาน) ขะยอมดง พะยอมดง (ภาคเหนือ) แคน (ร้อยเอ็ด) เชียง เชี่ยว (กะเหรี่ยง - เชียงใหม่) พะยอม (ภาคกลาง) พะยอมทอง (สุราษฎร์ธานี, ปราจีนบุรี) ยางหยวก (น่าน)

## ลักษณะทางพฤกษศาสตร์
พะยอมเป็นไม้ต้นสูง 15–30 เมตร เปลือกสีเทาเข้มแตกเป็นร่อง ใบเดี่ยวออกสลับ รูปขอบขนานกว้าง 3.5–6.5 เซนติเมตร ยาว 8–15 เซนติเมตร ปลายมนหรือเป็นติ่งสั้น ๆ โคนมน ขอบเป็นคลื่นผิวเกลี้ยงเป็นมัน ดอกสีขาว กลิ่นหอมจัด ออกเป็นช่อใหญ่ตามกิ่งและปลายกิ่ง กลีบเลี้ยง 5 กลีบ โคนเชื่อมติดกัน กลีบดอก 5 กลีบ เรียงเวียนกันแบบกังหันเมื่อบานเส้นผ่าศูนย์กลาง 1–2 เซนติเมตร เกสรตัวผู้ 15 อัน ผลรูปรีกว้างประมาณ 1 เซนติเมตร ยาวประมาณ 2 เซนติเมตร กลีบเลี้ยงเจริญไปเป็นปลีกยาว 3 ปีกสั้น 2 ปีกคล้ายผลยาง

## การกระจายพันธุ์และถิ่นอาศัย
พะยอมมีการกระจายพันธุ์ในอินเดียตะวันออก พม่า ไทย ลาว กัมพูชา เวียดนาม และมาเลเซีย พบขึ้นทั่วไป แต่มักพบในป่าเบญจพรรณและป่าดงดิบที่มีดินเป็นดินทราย

## ประโยชน์
* เนื้อไม้นำไปใช้ในการก่อสร้าง เช่น ใช้ทำหมอนรองรางรถไฟ พื้น เป็นต้น
* มีสรรพคุณทางยา
** **เปลือกต้น** รสฝาด ต้มดื่มแก้ท้องร่วง แก้ลำไส้อักเสบ ฝนทาสมานบาดแผล ชำระแผลทุบใส่น้ำตาลสดกันบูด
** **ดอก** รสหอมสุขุม ปรุงเป็นยาแก้ลม บำรุงหัวใจ ลดไข้
* ดอกสามารถนำมาประกอบอาหารได้
## เกร็ดความรู้
* ต้นพะยอมเป็นพันธุ์ไม้มงคลพระราชทานประจำจังหวัดพัทลุง
* ต้นพะยอมเป็นต้นไม้สำคัญของเส้นทางในอดีต จากสายโรงพยาบาลมหาราชนครเชียงใหม่ไปจนถึงวัดสวนดอก
* ต้นพะยอมเป็นต้นไม้ประจำโรงเรียนสาธิตมหาวิทยาลัยเชียงใหม่ โรงเรียนอยุธยาวิทยาลัย และโรงเรียนหาดใหญ่รัฐประชาสรรค์
* ต้นพะยอมเป็นต้นไม้ประจำมหาวิทยาลัยรังสิต
* ดอกพะยอมเป็นดอกไม้ประจำจังหวัดกาฬสินธุ์และจังหวัดพัทลุง
* ดอกพะยอมเป็นดอกไม้ประจำโรงเรียนอยุธยาวิทยาลัย
* ดอกพะยอมเป็นดอกไม้ประจำมหาวิทยาลัยเทคโนโลยีราชมงคลตะวันออกและมหาวิทยาลัยราชภัฏนครสวรรค์

## อ้างอิง

หมวดหมู่:ไม้ยืนต้น
หมวดหมู่:สมุนไพร
หมวดหมู่:พืชที่รับประทานได้
หมวดหมู่:วงศ์ยางนา
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:ต้นไม้ประจำมหาวิทยาลัย
หว้า

**หว้า** ()  เป็นไม้ประเภทไม้ยืนต้น  มีถิ่นกำเนิดจากอินเดียจนถึงเอเชียตะวันออกเฉียงใต้ ในไทยพบทั่วไปตามป่าดิบชื้นและป่าผลัดใบ ตั้งแต่ระดับใกล้น้ำทะเลจนถึงระดับความสูง 1,100 เมตร เป็นพันธุ์ไม้มงคลพระราชทานประจำเพชรบุรี

## ลักษณะทางพฤกษศาสตร์
ลักษณะ ลำต้น ไม้ยืนต้นสูง 10-35 เมตร เปลือกต้นค่อนข้างเรียบ สีน้ำตาล ใบเดี่ยว ออกตรงข้าม รูปไข่หรือรูปรี กว้าง 3-7 เซนติเมตร ยาว 8-14 เซนติเมตร มีจุดน้ำมันที่บริเวณขอบใบ ดอกช่อ สีขาวหรือสีเหลืองอ่อน ออกที่ซอกใบหรือปลายยอด ฐานรองดอกเป็นรูปกรวย กลีบเลี้ยง 4 กลีบ กลีบดอก 4 กลีบ เกสรตัวผู้มีจำนวนมาก ออกดอกและติดผลราวเดือน ธันวาคม-มิถุนายน ผลเป็นผลสด รูปรีแกมรูปไข่ ฉ่ำน้ำ มีสีม่วงดำ ผิวเรียบมัน มีขนาด 1 เซนติเมตร ผลแก่ ราวเดือนพฤษภาคม เมล็ด มี 1 เมล็ด รูปไข่ 

## ประโยชน์
* เปลือกต้น ต้มน้ำดื่มแก้บิด อมแก้ปากเปื่อย
* เนื้อไม้ ใช้ทำสิ่งปลูกสร้างที่อยู่ในร่ม 
* ผลดิบ แก้ท้องเสีย ผลสุก รับประทานได้ ใช้ทำเครื่องดื่ม มีรสเปรี้ยวอมฝาด สามารถนำไปทำน้ำผลไม้ ไวน์เป็นเครื่องดื่มที่ให้สีม่วงกินแก้ท้องร่วงและบิด
* เมล็ด มีสารช่วยลดน้ำตาลในเลือด แก้ท้องเสีย ถอนพิษจากเมล็ดแสลงใจ
* ชาวกะเหรี่ยงนำยอดอ่อนไปวัดพร้อมธูปเทียนเพื่อใช้บูชาพระ เปลือกต้นใช้ย้อมผ้าได้สีม่วง
* ชาวโอรังอัซลีในรัฐเปรัก ประเทศมาเลเซีย ใช้รากนำไปต้มกับน้ำและดื่มเพื่อชูกำลัง

## ภาพ

File:Syzygium cumini plants.jpg|หน่อต้นไม้
File:Jaam tree2.JPG|ต้นหว้า
File:Kalo jam foliage1.JPG|ภาพใกล้ของกลุ่มใบ
File:Syzygium cumini plant.jpg|ต้นอ่อน
File:Jamun Seeds.jpg|เมล็ด
File:Java plum (Syzygium cumini) seeds.jpg|เมล็ด
File:Flower of Jamblang (Syzygium cumini) 01.JPG|ดอกตูมและดอกบาน
File:Kalo jaam.JPG|ผลในระดับความสุกที่แตกต่างกัน
File:Syzygium cumini 03.JPG|ผล
File:Syzygium cumini.jpg|ผล
File:Ripe jamun fruits.jpg|ผลสุกที่ขายในตลาด


## อ้างอิง

## แหล่งข้อมูลอื่น
* 
* 

หมวดหมู่:ผลไม้
หมวดหมู่:สมุนไพร
หมวดหมู่:ต้นไม้ประจำจังหวัดของไทย
หมวดหมู่:สกุลชมพู่
หมวดหมู่:ไม้ที่ใช้ในการก่อสร้าง
หมวดหมู่:พืชให้สีย้อม
แอล

**L** (ตัวใหญ่:L ตัวเล็ก:l) เป็นอักษรละติน ลำดับที่ 12

## ชื่อเรียก
* ในภาษาอังกฤษ เรียกว่า "แอล" (el - /ɛl/)
* ในภาษาเยอรมัน เรียกว่า "เอล"
* ในภาษาฝรั่งเศส เรียกว่า "แอล"
* ในภาษาสเปน เรียกว่า "เอเล"
* ในภาษาอิตาลี เรียกว่า "เอลเล"
ในประเทศไทยนิยมเรียกตัวอักษรนี้ว่า "แอล" และการถอดเสียงภาษาอังกฤษตามระบบของราชบัณฑิตยสถานกำหนดให้เขียนว่า "แอล" 

## ความหมาย
* ในการเขียนเลขโรมัน L มีค่าเท่ากับ 50
* L ใช้แทนขนาดของเสื้อผ้า ขนาดใหญ่ (ย่อจาก large) ขนาดที่ใหญ่กว่านั้นจะเติม X (ย่อจาก extra) ลงไปด้านหน้าเป็น XL, XXL
*l ใช้แทนของเหลว(liquid)
ภาษา L

## อื่นๆ
* เอล (รถไฟ) ชื่อระบบรถไฟในเมืองชิคาโก
* แอล ตัวละครในการ์ตูนเรื่อง เดธโน้ต
* เป็นอักษรย่อของคำว่าโลลิคอน

## อ้างอิง
* "L" Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993); "dee", op. city.

หมวดหมู่:อักษรละติน
ภูเรือ

thumb|ภูเรือ (1,365 เมตร)
**อุทยานแห่งชาติ[http://www.xn--x3cg4a1bi6b.com/ ภูเรือ]** มีเนื้อที่ทั้งสิ้น 75,525 ไร่ ประกาศ เป็นเขตอุทยานแห่งชาติ เมื่อวันที่ 26 กรกฎาคม 2522 นับเป็นอุทยานแห่งชาติลำดับที่ 16 ของประเทศ อาณาเขตทางทิศเหนือติดกับประเทศลาว มีพื้นที่ครอบคลุม 3 อำเภอคือ อำเภอหนองบัว อำเภอภูเรือ และอำเภอท่าลี่  

เราจะรู้จักภูเรือดีในนาม "*ที่พักผ่อนยามฤดูหนาวมาเยือน"* ที่นี่ อยู่บนเทือกเขาสูง เป็นรอยต่อระหว่างภาคเหนือและภาคอีสาน อุทยานแห่งชาติภูเรืออยู่บนยอดเขาสูงทำให้มีอากาศหนาวเย็นตลอดปี และยังเป็นอุทยานที่มีอากาศหนาวเย็นที่สุดของประเทศโดยเฉพาะในช่วงฤดูหนาวจะหนาวเย็นมาก จนกระทั่งน้ำค้างบนยอดหญ้าแข็งตัว ซึ่งภาษาพื้นเมืองเรียกว่า "แม่คะนิ้ง" รูปพรรณสัณฐานของภูเรือมีรูปร่างลักษณะเหมือนเรือใหญ่บนดอยสูง โดยรอบๆ จะมียอดดอยเป็นขุนเขาน้อยใหญ่ใกล้เคียง และยังมีฝ้าขาวด้วยละอองน้ำ หมอก ปกคลุมป่าอันอุดมสมบูรณ์ หินบางก้อนมีลักษณะเหมือนถูกปั้นแต่งไว้ สีสันสะดุดตา ชาวบ้านเรียกว่า “กว้านสมอ” สัตว์ป่าที่พบเห็นได้แก่ หมี เก้ง หมาใน ไก่ฟ้าพญาลอ เต่าปูลู 

* ข้อมูลเพิ่มเติม ภูเรือเส้นทางท่องเที่ยวภูเรือ 
* อำเภอภูเรือ อำเภอหนึ่งของจังหวัดเลย
* อุทยานแห่งชาติภูเรือ เป็นอุทยานแห่งชาติตั้งอยู่ที่ ตำบลหนองบัว อำเภอภูเรือ จังหวัดเลย
แซมเสวตร

**แมวแซมเสวตร** [แซมสะเหฺวด] แปลว่า "แซมสีขาว" เป็นแมวชนิดหนึ่งที่ปรากฏใน *[[ตำราแมว]]* ตั้งแต่สมัยกรุงศรีอยุธยา แมวนี้มีขนสีดำ แซมด้วยสีขาวไปทั้งตัว แต่ขนบางและค่อนข้างสั้น รูปร่างบางเพรียว ตามีสีเขียวเหมือนแสงหิ่งห้อย ซึ่งแท้จริงแล้วแซมเสวตรนี้มิใช่สายพันธุ์ หากแต่เป็นแมวโกนจาที่ป่วยด้วยภาวะ  "Fever Coat" อันส่งผลต่อการสร้างเม็ดสีที่ขน เมื่อหายดีขนก็จะกลับมาดำเป็นแมวโกนจาตามเดิม

โดยลักษณะทั่วไปของแซมเสวตรจะตรงกันกับแมวโกนจาแต่มีขนสีขาวแซม ในปี พ.ศ. 2548 ได้ค้นพบแมวแซมเสวตรตัวแรกชื่อ "แซม" และตัวที่สองชื่อ "โค้ก" ของอารีย์ อยู่บำรุง และตัวที่สามชื่อ "ข้าวตอก" ของวีระศักดิ์ สร้อยทอง และมีการพบแมวลักษณะนี้อีกหลายครั้ง ต่อมาได้มีคำอธิบายว่าแซมเสวตรคือแมวโกนจาที่เกิดความผิดปกติด้วยภาวะ "Fever Coat" หรือ "แมวป่วย" ซึ่งเกิดขึ้นเมื่อแม่แมวตั้งท้องแล้วมีไข้ อันส่งผลต่อการสร้างเม็ดสีที่ขนของลูกแมวในครรภ์ทำให้มีสีขาวแซม ขนของมันจะกลับเข้าสู่ภาวะปกติภายใน 4–6 เดือน ซึ่งการมีขนสีขาวแซมยังพบได้ในแมวโตขนสีดำที่ถูกกัด ป่วย หรือร่างกายอ่อนแอ

## บทกวีที่เกี่ยวกับแมวแซมเสวตร

## อ้างอิง

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
เก้าแต้ม

thumb|150px|right|ภาพแมวเก้าแต้มจากสมุดข่อยโบราณ
**แมวเก้าแต้ม** เป็นแมวสีขาว มีสีดำแต้มอยู่รวมเก้าแห่ง คือ บริเวณหัว คอ โคนขาหน้าและโคนขาหลังหลังทั้ง 4 ข้าง ไหล่ทั้ง 2 ข้าง และโคนหาง ลักษณะแต้มสีดำนี้จะเป็นวงกลมหรือปื้นเหลี่ยมก็ได้ ปลายหางเรียวยาว สีขาว ใครได้แมวเก้าแต้มไว้เลี้ยงดูก็จะทำให้การค้าขายรุ่งเรือง ร่ำรวย คนไทยโบราณมักเลี้ยงไว้ในพระราชสำนัก 

## บทกวีที่กล่าวถึงแมวเก้าแต้ม

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
รัตนกำพล (พันธุ์แมว)

**แมวรัตนกำพล** มีขนสีขาวดั่งหอยสังข์ยกเว้นบริเวณลำตัวมีสีดำคาดไว้ นัยน์ตาสีทอง ตามความเชื่อ ถ้าใครเลี้ยงไว้จะมียศถาบรรดาศักดิ์ และมีอำนาจบารมี

## บทกวีที่เกี่ยวข้องกับแมวรัตนกำพล
thumb|150px|right|ภาพแมวรัตนกำพลจากสมุดข่อยโบราณ



## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
นิลรัตน์

thumb|200px|right|ภาพแมวนิลรัตน์จากสมุดข่อยโบราณ
**แมวนิลรัตน์** เป็นแมวไทยชนิดหนึ่ง มีขนสีดำวาวทั้งตัวเช่นเดียวกับโกนจา แต่ต่างกันตรงที่มีเล็บดำ ลิ้นดำ ฟันดำ และนัยน์ตาสีดำ หางเรียวยาวตวัดได้ถึงศีรษะ หากใครเลี้ยงไว้จะได้ทรัพย์สินเพิ่มพูน

## บทกวีที่กล่าวถึงแมวนิลรัตน์

## อ้างอิง

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
วิลาศ

thumb|150px|right|ภาพแมววิลาศจากสมุดข่อยโบราณ
**แมววิลาศ** มีสีดำเกือบทั้งตัว ขนเรียบ ยกเว้นใบหูทั้งสองข้าง ปากล่างลงมาถึงหน้าอก ปลายเท้าทั้งสี่ และจากท้ายทอยบนหลังจนถึงปลายหางมีสีขาว หางเรียวยาว นัยน์ตาสีเข้ม รูปร่างสวยงามน่ารัก ใครเลี้ยงจะได้เป็นเจ้าคนนายคน มีทรัพย์สินบริบูรณ์

มีการพบแมวที่สืบเชื้อสายวิลาศอีกครั้งตั้งแต่ปี พ.ศ. 2554 เป็นต้นมา โดยพบเพียง 10 ตัวทั่วประเทศ ในจำนวนนี้แปดตัวทำหมันแล้ว และแมวทั้งสิบตัวนี้เป็นพันธุ์ทางเพราะมีลักษณะตรงตามตำราเพียงร้อยละ 50 เท่านั้น จึงเชื่อว่าแมววิลาศพันธุ์แท้คงสูญพันธุ์ไปแล้ว

## บทกวีที่กล่าวถึงแมววิลาศ

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
ท่าอากาศยานนานาชาติโตเกียว

thumb|right|220px|อาคาร 1
thumb|right|220px|อาคาร 2
thumb|right|220px|อาคารระหว่างประเทศ
**ท่าอากาศยานนานาชาติโตเกียว** () หรือรู้จักกันโดยทั่วไปว่า **ท่าอากาศยานฮาเนดะ** () เป็นหนึ่งในสองท่าอากาศยานที่ให้บริการเขตอภิมหานครโตเกียว ตั้งอยู่ที่เขตโอตะ, กรุงโตเกียว, ญี่ปุ่น โดยเป็นฐานการบินของเจแปนแอร์ไลน์, ออล นิปปอน แอร์เวย์, แอร์โด, โซลาร์ซีดแอร์, สกายมาร์กแอร์ไลน์, และสตาร์ฟลายเออร์

ในปี 2004 ท่าอากาศยานนานาชาตินาริตะ หรือท่าอากาศยานโตเกียวแห่งใหม่ ให้บริการเที่ยวบินระหว่างประเทศทั้งหมดของโตเกียว เหลือเพียงเที่ยวบินไปยังท่าอากาศยานนานาชาติกิมโป ในโซล เกาหลีใต้ เท่านั้นที่ยังให้บริการอยู่ที่ท่าอากาศยานฮาเนดะ

แม้ว่าสนามบินฮาเนดะจะให้บริการเที่ยวบินภายในประเทศเป็นส่วนใหญ่ แต่ยอดผู้โดยสารที่มาใช้บริการมีจำนวนมากถึง 67 ล้านคน ในปี 2007 มากที่สุดทั้งในญี่ปุ่น และเอเชีย

เมื่อวันที่ 21 ตุลาคม ค.ศ. 2012 ทางท่าอากาศยานได้เปิดหอควบคุมการจราจรทางอากาศใหม่ รันเวย์ที่ 4 (รันเวย์ 05 และ 23) และอาคารผู้โดยสารระหว่างประเทศใหม่ โดยอาคารผู้โดยสารระหว่างประเทศหลังเก่าได้ถูกรือถอนไปแล้ว ทำให้สนามบินกลายเป็นท่าอากาศยานนานาชาติแห่งที่ 2 ของญี่ปุ่นอย่างเต็มรูปแบบ การพลิกโฉมสนามบินครั้งนี้มีจุดประสงค์เพื่อส่งเสริมให้โตเกียวเป็นศูนย์กลางทางการบินที่สามารถแข่งขันกับท่าอากาศยานนานาชาติอื่น ๆ เช่น ท่าอากาศยานนานาชาติอินช็อน และท่าอากาศยานนานาชาติฮ่องกง เป็นต้น

## อาคารผู้โดยสาร และสายการบิน
### อาคารผู้โดยสาร 1
* เจแปนแอร์ไลน์
** เจแปนทรานส์โอเชียนแอร์
** เจ-แอร์
** เจลู เอกซ์เพลซ
* สกายมาร์กแอร์ไลน์
* สตาร์ฟลายเออร์

### อาคารผู้โดยสาร 2
* โซล่าซีด แอร์
* ออลนิปปอนแอร์เวย์
** ANA วิงส์
* แอร์โด ฮอกไกโด แอร์
* สตาร์ฟลายเออร์

### อาคารผู้โดยสารระหว่างประเทศ แห่งใหม่

* แอร์ไชน่า
* แอร์เอเชีย เอกซ์
* ออลนิปปอนแอร์เวย์
** แอร์ เจแปน
* แจแปนแอร์ไลน์
* การบินไทย
* ไชนาอีสเทิร์นแอร์ไลน์
* เอเชียนาแอร์ไลน์
* โคเรียนแอร์
* ฮาวายเอี่ยน แอร์
* เดลต้าแอร์ไลน์
* เอมิเรตส์แอร์ไลน์
* ซางไห่แอร์ไลน์
* คาเธ่ย์แปซิฟิค
* อีวีเอแอร์
* การูด้าอินโดนีเซีย
* มองโกเลียนแอร์ไลน์
* สิงคโปร์แอร์ไลน์
* บริติชแอร์เวย์
* อเมริกันแอร์ไลน์
* ไชน่าแอร์ไลน์
* MIAT Mongolian Airlines

### ขนส่ง คาร์โก้
* ออลนิปปอนแอร์เวย์
* อีวีเอแอร์

## ดูเพิ่ม
* รายชื่อท่าอากาศยานในประเทศญี่ปุ่น
* ท่าอากาศยานนานาชาตินาริตะ

## อ้างอิง

## แหล่งข้อมูลอื่น
* 
* 
* 
* 

โตเกียว
หมวดหมู่:การขนส่งในโตเกียว
หมวดหมู่:สิ่งก่อสร้างในเขตโอตะ
ต
ท่าอากาศยานนานาชาติซ่างไห่ผู่ตง

**ท่าอากาศยานนานาชาติเซี่ยงไฮ้ผู่ตง** (จีนตัวย่อ: 上海浦东国际机场, จีน: 上海浦東國際機場, พินอิน: Shànghǎi Pǔdōng Guójì Jīchǎng) ตั้งอยู่ทางตะวันออกของผู่ตง ในเขตเซี่ยงไฮ้ สาธารณรัฐประชาชนจีน เป็นประตูหลักสู่ประเทศจีน รองรับผู้โดยสารระหว่างประเทศกว่า 17 ล้านคน ในปีพ.ศ. 2549 มากกว่าท่าอากาศยานนานาชาติปักกิ่ง และยังเป็นท่าอากาศยานหลักของไชน่าอีสเทิร์นแอร์ไลน์ และเซี่ยงไฮ้แอร์ไลน์

ท่าอากาศยานผู่ตง เปิดใช้เมื่อวันที่ 1 ตุลาคม พ.ศ. 2542 ให้บริการด้วยอาคารผู้โดยสาร 1 หลัง และทางวิ่ง 1 เส้น ต่อมาในวันที่ 17 มีนาคม พ.ศ. 2548 เปิดใช้ทางวิ่งเส้นที่ 2 และกำลังก่อสร้างอาคารผู้โดยสารหลังที่ 2 คาดว่าจะแล้วเสร็จภายในปี พ.ศ. 2550 ส่วนแผนแม่บทระยะยาวนั้น จะมีอาคารผู้โดยสารทั้งหมด 3 หลัง และอาคารเทียบเครื่องบินระยะไกลอีก 2 หลัง รวมถึงทางวิ่งทั้งหมด 5 เส้น สามารถรองรับผู้โดยสารได้ 80 ล้านคนต่อปี

## สายการบิน

## อาคารรับส่งผู้โดยสาร

### อาคารรับส่งผู้โดยสารที่ 1 (T1)

ไฟล์:Shanghai lotnisko Pudong 04.JPG|ทางเข้าอาคารรับส่งผู้โดยสารขาออก
ไฟล์:International airline departure of the Shanghai Airport - panoramio.jpg|ประตูเดินทางขาออกระหว่างประเทศ รวมทั้งฮ่องกงมาเก๊าและไต้หวัน
ไฟล์:Shanghai Pudong International Airport Interior.jpg|ภายในอาคารผู้โดยสารขาออก
ไฟล์:201611 Picking up area of PVG T1.jpg|โถงอาคารผู้โดยสาร 1 บริเวณรอรับผู้โดยสารขาเข้า มองจากสะพานเชื่อมชั้น2
ไฟล์:Airport, Terminal JP6980268.jpg|อาคารผู้โดยสาร 1 มุมมองจากสนามจอดเครื่องบิน
ไฟล์:Airport, Terminal JP6617595.jpg|การออกแบบที่โดดเด่นของอาคาร T1 หลังคาแบบแขวนและแถวเสาเดี่ยว  (แถวรูปตัว I)


### อาคารรับส่งผู้โดยสารที่ 2 (T2)

ไฟล์:Shanghai Airport (6052762343).jpg|โถงอาคารผู้โดยสารขาออกระหว่างประเทศ
ไฟล์:201801 Boarding Escalator at PVG T2.jpg|บันไดลงชั้น MF จากห้องโถงขาออก (ระหว่างประเทศ) เพื่อขึ้นเครื่อง
ไฟล์:201801 Y-Shape Boarding Gate at PVG T2.jpg|สะพานขึ้นเครื่องของอาคารผู้โดยสารขาออกที่ 2 (T2) ซึ่งต่อไปยังชั้น MF และ ​​ชั้น 1F
ไฟล์:201812 Domestic Lobby at PVG T2.jpg|ล็อบบี้สำหรับเที่ยวบินภายในประเทศ
ไฟล์:201801 Domestic Flight Waiting Room at PVG T2.jpg|ภาบในอาคารผู้โดยสารขาออก 2 (ในประเทศ)
ไฟล์:Pudong International Airport Terminal 2.jpg|การออกแบบที่โดดเด่นของอาคาร T2 หลังคาแบบแขวนและแถวเสาคู่ (แถวรูปตัว V)


## อ้างอิง

## แหล่งข้อมูลอื่น

* ท่าอากาศยานนานาชาติเซี่ยงไฮ้ ผู่ตง

ซ
หมวดหมู่:สิ่งก่อสร้างในเซี่ยงไฮ้
ซ
แหล่งน้ำ

[thumb|250px|right|[ฟยอร์ดในประเทศนอร์เวย์]]

**แหล่งน้ำ** หรือ **พื้นที่น้ำ** () คือบริเวณที่มีการสะสมของน้ำบนพื้นผิวโลกหรือบนผิวดาวเคราะห์ เช่น มหาสมุทร ทะเล แม่น้ำ ไปจนถึง คลอง หรือ พื้นที่ชุ่มน้ำ

แหล่งน้ำแบ่งได้เป็นสองประเภทตามการกำเนิดคือ แหล่งน้ำที่เกิดโดยธรรมชาติเช่น มหาสมุทร ทะเล แม่น้ำ และแหล่งน้ำที่เกิดจากการสร้างโดยมนุษย์เช่น อ่างเก็บน้ำ คลอง นอกจากนี้ยังสามารถแบ่งได้ตามการเคลื่อนที่ของน้ำ เช่น แม่น้ำ และคลอง กล่าวถึงแหล่งน้ำมีการไหลจากที่หนึ่งไปอีกที่หนึ่ง ในขณะที่ ทะเลสาบ น้ำจะไม่มีการไหลไปแหล่งอื่น แหล่งน้ำที่มีการสัญจรจะถูกเรียกว่าทางน้ำ สำหรับส่วนบริเวณของภูมิประเทศที่มีน้ำเป็นจำนวนหนึ่งแต่ไม่เรียกว่าแหล่งน้ำเช่น น้ำตก และไกเซอร์
น้ำบนโลกนั้นมีทั้งหมด เพียง 97% ดังนั้นในปัจจุบันนั้น ปี 2018 น้ำจืดมีเพียง 3% ดังนั้นน้ำทะเลจะมีเพียง 71% ตามกรมภาคพื้นทะเลแห่งสหประชาชาติของโลก ส่วนที่เหลือจะซึมอยู่ในดินอากาศและสิ่งมีชีวิต

## อ้างอิง

## แหล่งข้อมูลอื่น
* แหล่งน้ำ กรมชลประทาน
ตักศิลา

**ตักศิลา** (; *ตัก-กะ-สิ-ลา*)  หรือ **ตักสิลา** (; *ตัก-กะ-สิ-ลา*) ในภาษาบาลี หรือ **ตักษศิลา** (; *ตัก-สะ-สิ-ลา*) ในภาษาสันสกฤต เป็นชื่อเมืองอยู่ทางตะวันตกเฉียงเหนือของแคว้นปัญจาบ ประเทศปากีสถาน เป็นมหาวิทยาลัยและเป็นศูนย์กลางของศิลปวิชาการ ในอดีตของอินเดียตั้งแต่ก่อนพุทธกาล  มีสำนักอาจารย์ทิศาปาโมกข์สั่งสอนศิลปวิทยาต่าง ๆ  แก่ศิษย์ที่มาเล่าเรียนในแถบดินแดนชมพูทวีป  บุคคลสำคัญและมีชื่อเสียงหลายท่านที่สำเร็จการศึกษาจากที่แห่งนี้ เช่น พระเจ้าปเสนทิโกศล หมอชีวกโกมารภัจจ์ องคุลีมาล

ปัจจุบันนี้ตักศิลาอยู่ในเขตประเทศปากีสถาน ตั้งอยู่ทางทิศตะวันตกเฉียงเหนือของกรุงอิสลามาบาด คงเหลือแต่ซากเมืองให้ได้เห็น มีสถานที่ท่องเที่ยวที่สำคัญคือ พิพิธภัณฑ์ตักศิลา ซึ่งได้เก็บรวบรวมหลักฐานเกี่ยวกับความเป็นอยู่และภูมิปัญญาของชาวตักศิลายุคต่าง ๆ เอาไว้อย่างเป็นระบบระเบียบ รวมถึง ซากสถูปเจดีย์ วัดวาอาราม และปฏิมากรรม แบบศิลปะคันธาระ จำนวนมาก อันเป็นที่ประจักษ์แก่สายตาของผู้คน จนรัฐบาลปากีสถานได้อนุรักษ์ไว้เป็นโบราณสถานภายใต้การสนับสนุนขององค์การยูเนสโก

เมืองตักศิลาถือกำเนิดขึ้นตั้งแต่ดึกดำบรรพ์เป็นนครหลวงแห่งแคว้นคันธาระ เป็นหนึ่งในบรรดา 16 แคว้นของชมพูทวีป สถาปนาขึ้นโดยชาวอารยัน ตักศิลาตกอยู่ภายใต้อารยธรรมมากมาย เช่น อารยธรรมกรีกโดยพระเจ้าอเล็กซานเดอร์มหาราช และอารยธรรมฮินดูหลายราชวงศ์ ในสมัยพุทธกาลมีพระพุทธศาสนาเป็นศาสนาประจำแคว้นและรุ่งเรืองมานับพันปี โดยมีความรุ่งเรืองถึงขีดสุดในสมัยของพระเจ้าอโศกมหาราช พระองค์ได้สร้างตักศิลาให้มีชื่อเสียงพร้อมๆ กับการทำนุบำรุงพระพุทธศาสนา ในคริสต์ศตวรรษที่ 5 ชนชาติเฮฟทาไลต์ (Hephthalite) ได้ยกทัพมาตีอินเดียและทำลายพระพุทธศาสนา ทำให้เมืองตักศิลาพินาศสูญสิ้นแต่บัดนั้น

## มรดกโลก
ตักศิลาได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 4 เมื่อ พ.ศ. 2523 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังนี้
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* **(vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

## อ้างอิง

*maps.google
* Taxila

หมวดหมู่:คำศัพท์ศาสนาพุทธ
หมวดหมู่:แคว้นปัญจาบ
หมวดหมู่:แหล่งมรดกโลกในประเทศปากีสถาน
หมวดหมู่:แหล่งมรดกโลกทางวัฒนธรรม
หมวดหมู่:เมืองในแคว้นปัญจาบ
นิลจักร

thumb|150px|right|ภาพแมวนิลจักรจากสมุดข่อยโบราณ
**นิลจักร** เป็นแมวสีดำอีกชนิดหนึ่ง บริเวณลำคอมีขนขาวเป็นวง เหมือนมีจักรหรือพวงมาลัยคล้องคอ ใครเลี้ยงไว้ จะมากด้วยทรัพย์สินเงินทอง

## บทกวีที่เกี่ยวข้องกับแมวนิลจักร

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
มุลิลา

thumb|180px|right|ภาพแมวมุลิลาจากสมุดข่อยโบราณ
**แมวมุลิลา** เป็นแมวไทยขนสีดำ ขนเรียบเป็นมัน แต่บริเวณสองหูเป็นสีขาว นัยน์ตาสีเหลืองราวกลีบดอกเบญจมาศ แมวชนิดนี้ตำราว่าให้เลี้ยงได้เฉพาะพระสงฆ์ ไม่ควรเลี้ยงตามบ้านเหตุผลนั้นคงเป็นเพราะบทกวีที่ว่า *"หนึ่งด่างสองหูโดยหมาย ตำราท่านทาย ว่าควรจะเลี้ยงแต่สงฆ์ เล่าเรียนสิ่งใดมั่นคง มิได้ลืมหลงสำเร็จดังความปรารถนา"* กล่าวกันว่าพระสงฆ์ควรจะเลี้ยงแมวมุลิลา เพื่อช่วยให้มีจิตใจตั้งมั่นในการเล่าเรียนไม่ออกนอกลู่นอกทาง หูสีขาวของแมวเปรียบดังหูทิพย์ ส่งเสริมให้นักปราชญ์หรือพระสงฆ์สามารถศึกษาพระธรรมหรือเล่าเรียนสำเร็จตามปรารถนา

## บทกวีที่เกี่ยวข้องกับแมวมุลิลา

## อ้างอิง

## แหล่งข้อมูลอื่น
* มุลิลา 

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
กรอบแว่น

**กรอบแว่น** หรือ **อานม้า** เป็นแมวมีขนสีขาวทั้งตัว ยกเว้นกลางหลังนั้นจะมีสีดำเหมือนอานม้าอยู่ และบริเวณขอบตาทั้งสองข้างเป็นสีดำ เหมือนกรอบแว่นตา ใครเลี้ยงไว้จะมีค่ามหาศาล และทำให้มีเกียรติยศชื่อเสียง

## บทกวีที่เกี่ยวข้องกับแมวกรอบแว่น

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
ปัดเสวตร

thumb|150px|right|ภาพแมวปัดเสวตรจากสมุดข่อยโบราณ
**แมวปัดเสวตร** หรือ **ปัดตลอด** แมวชนิดนี้มีขนสีดำเป็นมันราบเรียบ ยกเว้นปลายจมูกจนถึงปลายหางมีขาว ดวงตามีสีเหลืองดั่งพลอยสะท้อนแสง ใครเลี้ยงไว้จะช่วยชูชื่อเสียงวงศ์ตระกูลให้เป็นที่รู้จักทั่วไป

## บทกวีที่เกี่ยวข้องกับแมวปัดเสวตร

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
ไอแมค

thumb|304x304px|ไทม์ไลน์ ของ ไอแมค
**ไอแมค** () เป็นเครื่องคอมพิวเตอร์ของบริษัทแอปเปิล คอมพิวเตอร์ หรือแมคอินทอชรุ่นหนึ่ง ที่ถูกสร้างขึ้นมาเพื่อการใช้งานขั้นพื้นฐาน และสำหรับผู้ใช้เครื่องตามบ้าน โดยมีหน้าจอและระบบปฏิบัติการในตัวเดียวกัน ไอแมครุ่นแรกเปิดตัวเมื่อปี พ.ศ. 2541 โดยใช้ซีพียูของพาวเวอร์พีซี จี3 กระทั่ง พ.ศ. 2543 ไอแมค จี4 ได้มาแทนที่โดยเป็นไอแมคจอแบนเครื่องแรก ปลาย พ.ศ. 2547 มีไอแมค จี5 ออกมาแทนที่ไอแมค จี4 ไอแมครุ่นก่อนรุ่น ไอแมค M1 คือ รุ่นที่ใช้ซีพียูของอินเทล โดยมีรุ่นที่คล้ายไอแมค จี5 และ ไอแมครุ่นใหม่ (ขอบดำ) ปัจจุบันเปลี่ยนชิปไอแมคของอินเทลเป็นแอปเปิ้ลซิลิคอน

## ระยะเวลาของรุ่นไอแมค

## ดูเพิ่ม
* แมคอินทอช
* แมคมินิ

## อ้างอิง

## แหล่งข้อมูลอื่น

* เว็บไซต์อย่างเป็นทางการ

หมวดหมู่:ฮาร์ดแวร์คอมพิวเตอร์
หมวดหมู่:ผลิตภัณฑ์ที่ออกในปี พ.ศ. 2541
ท่าอากาศยานนานาชาติเดนเวอร์

**ท่าอากาศยานนานาชาติเดนเวอร์** (; ) เป็นท่าอากาศยานนานาชาติในภาคตะวันตกของสหรัฐที่บริการเขตปริมณฑลเดนเวอร์ รัฐโคโลราโด ด้วยขนาด  ทำให้เป็นท่าอากาศยานที่ใหญ่ที่สุดในทวีปอเมริกาเหนือตามพื้นที่และใหญ่เป็นอันดับสองของโลก โดยเป็นรองแค่ท่าอากาศยานนานาชาติสมเด็จพระราชาธิบดีฟะฮัด ท่าอากาศยานอยู่ห่างจากตัวเมืองเดนเวอร์ 

หลังเปิดตัวใน ค.ศ. 1995 ท่าอากาศยานได้บริการอย่างไม่หยุดยั้งไปยัง 215 จุดหมายปลายทางจากสายการบิน 23 แบบทั่วอเมริกาเหนือ ลาตินอเมริกา ยุโรป และเอเชีย นี่เป็นท่าอากาศยานที่ 4 ในสหรัฐที่มีจุดหมายปลายทาง 200 แห่ง

## อาคารผู้โดยสาร และสายการบิน
### อาคารเทียบเครื่องบิน เอ
* เกรตเลกแอร์ไลน์
* คอนติเนนตัล แอร์ไลน์
* เจ็ตบลูแอร์เวย์
* แชมเปียนแอร์
* ทอมสันฟลาย
* บริติช แอร์เวย์
* ฟรอนเทียร์แอร์ไลน์
** ฟรอนเทียร์แอร์ไลน์ ให้บริการโดย รีพับบลิกแอร์ไลน์
** ฟรอนเทียร์เอ็กซ์เพรส ให้บริการโดย ลิงซ์แอร์ไลน์
** ฟรอนเทียร์เอ็กซ์เพรส ให้บริการโดย ฮอไรซันแอร์
* เม็กซิกานา
* ยูไนเต็ดแอร์ไลน์
* ลุฟต์ฮันซา
* แอร์แคนาดา

### อาคารเทียบเครื่องบิน บี
* ยูไนเต็ดแอร์ไลน์
** เท็ด ให้บริการโดย ยูไนเต็ดแอร์ไลน์

### อาคารเทียบเครื่องบิน ซี
* ซันคันทรีย์แอร์ไลน์
* เซาท์เวสต์แอร์ไลน์
* เดลต้า แอร์ไลน์
** เดลต้า คอนเนคชั่น ให้บริการโดย คอมแอร์
** เดลต้า คอนเนคชั่น ให้บริการโดย สกายเวสต์
* นอร์ทเวสต์แอร์ไลน์
** นอร์ทเวสต์แอร์ลิงก์ ให้บริการโดย พินนาเคิลแอร์ไลน์
* บิกสกายแอร์ไลน์
* มิดเวสต์แอร์ไลน์
* ยูเอสแอร์เวย์
** ยูเอสแอร์เวย์ ให้บริการโดย อเมริกันเวสต์แอร์ไลน์
** ยูเอสแอร์เวย์เอ็กซ์เพรส ให้บริการโดย เมซาแอร์ไลน์
* อเมริกันแอร์ไลน์
** อเมริกันคอนเนคชั่น
* อลาสกาแอร์ไลน์
** ฮอไรซันแอร์
* แอร์ทรานแอร์เวย์

## สถิติ
### จราจรรายปี

(a) ผู้โดยสารในช่วงสองเดือนแรกของ ค.ศ. 1995 สะท้อนการดำเนินการที่ท่าอากาศยานนานาชาติสเตเปิลตัน

## อ้างอิง

## แหล่งข้อมูลอื่น

* Denver International Airport, official site
**
* 


หมวดหมู่:ท่าอากาศยานในรัฐโคโลราโด
หมวดหมู่:สิ่งก่อสร้างในรัฐโคโลราโด
คอนเสิร์ต

thumb|250x250px|วงดนตรีแสดงในคอนเสิร์ตในร่ม วง Dülmener Sommer ประเทศเยอรมนี เมื่อปี ค.ศ. 2018
**คอนเสิร์ต** () คือการแสดงสด โดยมากหมายถึงดนตรี เป็นการแสดงต่อหน้าคนดู โดยอาจเป็นการแสดงของนักดนตรีคนเดียว หรือ อาจจะรวมหลายเครื่องดนตรี เช่น วงออร์เคสตรา วงประสานเสียง หรือวงดนตรี เราอาจเรียกการแสดงคอนเสิร์ตว่า โชว์ (show) หรือ กิก (gig)

**ทัวร์คอนเสิร์ต** คือการตระเวนแสดงดนตรีในหลายสถานที่ โดยเฉพาะในวงการเพลงป็อปที่จะมีโครงการใหญ่หลายเดือนหรือเป็นปี มีการตระเวนแสดงดนตรีอีกประเภทหนึ่งที่มีจุดประสงค์เพื่อการโปรโมตอัลบั้มของศิลปิน เรียกว่า **โปรโมทัวร์**

## สถานที่และส่วนประกอบ

ในปัจจุบันคอนเสิร์ตมีความหลายหลายมากขึ้นทั้งรูปแบบและสถานที่จัด เช่นจัดใน ผับ, ไนท์คลับ, บ้าน, โรงนา, โกดัง ฯลฯ คอนเสิร์ตที่เล่นในสถานที่ฮอลล์ใหญ่ๆ สนามกีฬา เราจะเรียกว่า **อารีน่า คอนเสิร์ต** (Arena Concert)
ลักษณะสถานที่การจัดงานมีความแตกต่างขึ้นกับแนวเพลง เช่น คอนเสิร์ตแด๊นส์ นิยมจัดในผับ เป็นต้น

ในคอนเสิร์ตใหญ่ เพื่อสร้างความประทับใจให้คนดู จะมีการออกแบบเวทีและเสริมสร้างบรรยากาศในการชมโดยใช้อุปกรณ์อย่างเช่น แสง สี เสียง เอฟเฟ็ค จอภาพ ดรายไอซ์ พุไฟ วีทีอาร์ และอื่น ๆ บางศิลปินจะมีการอัดเสียงล่วงหน้าก่อนการแสดงจริงก็มี

กิจกรรมการดูคอนเสิร์ตของคนดู เช่น การเต้นรำ, การร้องตาม, มอชชิง (moshing) หรือ head-banging, คราวด์-เสิร์ฟ เป็นต้น

## งานเทศกาลดนตรี
ยังมีคอนเสิร์ตที่รวมศิลปินหลายคนหรือหลายกลุ่มเข้าด้วยกัน เรียกว่า เทศกาลดนตรี ตัวอย่างเทศกาลดนตรีที่มีชื่อเสียง เช่น Woodstock Music and Art Festival, Oxegen, Bath Festival, Salzburg Festival, the Newport Jazz Festival, Cambridge Folk Festival, Glastonbury Festival, Isle of Wight Festival และ Summer Sonic

ในประเทศไทยมีเทศกาลดนตรี เช่น เทศกาลดนตรีพัทยา เทศกาลดนตรีมายา เทศกาลดนตรีแจ๊สต่าง ๆ เช่น หัวหิน แจ๊ส เฟสติวัล เป็นต้น

หมวดหมู่:งานแสดงดนตรี
หมวดหมู่:คอนเสิร์ต
อิซานางิ

**อิซานางิ** () เทพกำเนิด เจ้าแห่งท้องฟ้า, แสงสว่าง และสรวงสรรค์ มีง้าวเป็นอาวุธ มีภรรยาและน้องสาวคือ อิซานามิ ปฐมเทพี เจ้าแห่งโลก, ผืนแผ่นดิน และความมืด มีกระจกทองแดงห้อยคอเป็นของวิเศษประจำตัว ซึ่งส่องแสงระยิบระยับทำให้โลกอันมืดมิดสว่างขึ้น แสงสว่างจากกระจกทองแดง ได้สะท้อนกับละอองน้ำในอากาศท่ามกลางหมู่เมฆที่รวมตัวกัน ก่อกำเนิดสะพานสายรุ้ง อามา โน อูกิฮาชิ ซึ่งลอยไปถึงสรวงสรรค์

เมื่ออิซานามิได้เห็นสะพานสายรุ้ง ก็ได้กล่าวขึ้นว่า "อา ช่างเป็นสายรุ้งที่สวยงามอะไรเช่นนี้ เราลองปีนขึ้นไปบนสายรุ้งกันเถิด" แล้วทั้งสองก็ปีนขึ้นไปบนสะพานสายรุ้ง และมองลงไปที่พื้นดิน อิซานามิ ก็กล่าวขึ้นว่า "พื้นดินเป็นทะเลโคลนเช่นนี้ คงไม่มีสิ่งมีชีวิตใดสามารถอยู่ได้ และเราก็ไม่สามารถสร้างวังของเราขึ้นที่นี่ได้" ว่าแล้วอิซานางิก็เอาง้าวของเขาจุ่มลงในทะเลโคลนแล้วกวนให้น้ำแยกออกจากดิน ไปวนอยู่รอบ ๆ บริเวณ และดินโคลนทั้งหลายก็รวมตัวอยู่ตรงกลาง เมื่อดึงง้าวขึ้นมา โคลนที่ติดอยู่กับง้าวก็หยดลงมากลายเป็นเกาะโอโนโกโร เป็นเกาะแรกของหมู่เกาะญี่ปุ่น ที่ซึ่งเทพเจ้าและมนุษย์ได้อาศัยกำเนิดขึ้นมา ทั้งคู่ได้สร้างเกาะญี่ปุ่น 40 เกาะและให้กำเนิดเทพ 36 องค์ องค์สุดท้ายคือ คากูทซึชิ เทพแห่งไฟ ที่เมื่อคลอดออกมาก็เผาผลาญ อิซานามิจนตาย ไปอยู่นรก และกลายเป็นเทพีผู้ปกครองนรกบาดาล

หลังจาก อิซานามิตาย อิซานางิ ก็เอาแต่โศกเศร้า และเฝ้าคิดถึงภรรยา จึงลงไปหาภรรยาในนรก แต่เมื่อได้พบ อิซานางิ ก็ตกใจกับรูปลักษณ์ของภรรยา ที่เน่าเปื่อย กลายเป็นผีที่น่าเกลียด และแสดงอาการรังเกียจออกมา แต่ก็ได้ร้องขอให้เธอกลับไปครองรักกันเหมือนเดิม แต่ อิซานามิ เห็นอาการของสามีที่รังเกียจตน จึงปฏิเสธไม่ยอมกลับไปด้วย ทั้งสองจึงแยกจากกันชั่วนิรันดร์

หลังจาก อิซานางิ กลับมาจากนรก อิซานางิ รังเกียจภรรยาที่กลายเป็นผี จึงปิดผนึกปากถ้ำที่เป็นทางลงไปสู่นรก

ด้วยความโกรธ ที่สามีของตนรังเกียจตน จึงอธิษฐานให้มนุษย์ ตายวันละ 1,000 คน แต่อิซานางิ ก็อธิษฐานให้ มนุษย์เกิดขึ้นมาวันละ 1,500 คน

หลังจากนั้น อิซานางิ ได้ทำพิธีชำระล้างมลทินเป็นครั้งแรก

เขาล้างตาซ้ายของเขา มีน้ำตาหยดออกมา หลอมตัวก่อกำเนิดเป็น เทพีแห่งสุริยะ อามาเตราซุ
เมื่อเขาล้างตาขวาของเขา น้ำตาร่วงหล่น หยดออกมา หลอมตัวก่อกำเนิดเป็น เทพแห่งจันทรา สึกูโยมิ เป็นอันดับถัดมา และน้ำมูกจากจมูกของเขา ได้ให้กำเนิดซูซาโนโอะ เทพแห่งวายุ

หมวดหมู่:เทพเจ้าญี่ปุ่น
หมวดหมู่:เทพเจ้าชินโต
เอมิเลียโน ซาปาตา

thumb|เอมิเลียโน ซาปาตา
**เอมิเลียโน ซาปาตา ซาลาซาร์** (; [8 สิงหาคม พ.ศ. 2422 – 10 เมษายน พ.ศ. 2462) นักปฏิวัติผู้มีชื่อเสียงโด่งดังชาวเม็กซิโกที่ทำเริ่มการปฏิวัติในประเทศเม็กซิโกตอนใต้ขึ้นเมื่อปี พ.ศ. 2453 เพื่อต่อต้านจอมเผด็จการปอร์ฟิริโอ ดิอัซ ซาปาตาจัดเริ่มตั้งกองกำลังปฏิวัติที่เรียกตนเองว่ากองกำลังปลดปล่อยภาคใต้ โดยเริ่มจากการเป็นคนรับจ้างทำฟาร์มแลกกับการรับส่วนแบ่งผลผลิตและการเป็นผู้นำท้องถิ่น หลังจากเริ่มการปฏิวัติ ซาปาตาได้เริ่มโครงการแจกจ่ายที่ดินแก่ประชาชนภายในเขตการควบคุมของตน

ด้วยการร่วมมือกับปันโช บิยา (Pancho Villa) ผู้นำการปฏิวัติคนสำคัญอีกผู้หนึ่ง ซาปาตาได้เข้าร่วมสู้รบกับรัฐบาล "อูเอร์ตา" และ "การ์รันซา" ในขณะนั้น แต่ในที่สุดได้ถูกลวงไปสังหารที่คฤหาสก์ฟาร์มชีนาเมกา 

เอมิเลียโนเกิดที่หมู่บ้านอาเนเนกวิลโก เมืองอายาลา รัฐโมเรโลส ประเทศเม็กซิโก มีเชื้อสายสเปนกับเชื้อสายชาวพื้นเมืองเม็กซิโก เสียชีวิตเมื่ออายุ 40 ปี

## อิทธิพล
**[[ซาปาติสตา|กองทัพปลดปล่อยแห่งชาติซาปาติสตา]]** อันเป็นขบวนการปฏิวัติต่อต้านรัฐบาลเม็กซิโกในปัจจุบัน มีฐานที่มั่นอยู่ในภาคใต้ของประเทศเช่นเดียวกับขบวนการของซาปาตา ได้รับแรงบันดาลใจมาจากการปฏิวัติของซาปาตา และยังตั้งชื่อขบวนการตามซาปาตาอีกด้วย

## อ้างอิง

* The Cambridge Biographical Encyclopedia / Edited by David Crystal, 2nd ed., Cambridge University Press, 2000

หมวดหมู่:บุคคลจากรัฐโมเรโลส
หมวดหมู่:นักปฏิวัติ

หมวดหมู่:เสียชีวิตจากอาวุธปืน
อกาลิโก

**อกาลิโก** แปลว่า *(พระธรรม)ไม่ประกอบด้วยกาล*

**อกาลิโก** หมายความว่าพระธรรมคำสั่งสอนของพระพุทธเจ้านั้นให้ผลแก่ผู้ปฏิบัติโดยไม่จำกัดกาลเวลา ไม่ขึ้นกับกาลเวลา ให้ผลทุกเมื่อทุกโอกาส ให้ผลตามลำดับแห่งการปฏิบัติ คือได้บรรลุเมื่อใดก็ได้รับผลเมื่อนั้น ได้บรรลุถึงระดับใหนก็ให้ผลในระดับเมื่อนั้น ทั้งความจริงความแท้แห่งพระธรรมนี้ไม่มีกำหนดอายุกาล จริงแท้อยู่ตลอดกาล จริงแท้อย่างนั้นทุกยุคทุกสมัย ด้วยเหตุนี้ พระธรรมจึงได้ชื่อว่า **อกาลิโก** (ไม่ขึ้นกับกาล)

**อกาลิโก** เป็นธรรมคุณคือคุณของพระธรรมประการที่ 3 ในจำนวน 6 ประการ

## อกาลิโก
**ตามความหมายของพระอภิธรรม**  อกาลิโก  หมายถึง  *ธรรมที่ให้ผลไม่ประกอบด้วยกาล*   หรือไม่ต้องรอกาลเวลาที่ได้รับผลแห่งธรรม  ได้แก่ มรรคจิต 4 และผลจิต 4 เนื่องจาก มรรคจิตซึ่งเป็นกุศลชาติ เมื่อเกิดขึ้นแล้ว หรือเมื่อบรรลุมรรคแล้ว อริยผลของกุศลนี้ได้แก่ ผลจิต อันเป็นวิบากชาตินั้นไม่ต้องรอเวลา ไม่มีระหว่างคั่น จะให้ผลในทันทีทันใด จึงเรียกว่า อกาลิกธรรม  ซึ่งเมื่อมรรคจิตเกิด ผลจิตจะเกิดติดต่อกันเป็น อนันตรปัจจัย

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548
* อภิธรรมมัตถสังคหะ ปริจเฉทที่ 1 "โลกุตรจิต"

หมวดหมู่:คำศัพท์ศาสนาพุทธ
บุคคลาธิษฐานเทศนา

**บุคคลาธิษฐานเทศนา** () หมายถึงเทศนาที่มีบุคคลเป็นที่ตั้ง หรืออ้างถึงบุคคล ได้แก่ พระวินัย พระสูตร เป็นต้น ต่างจาก **ธรรมาธิษฐานเทศนา** ซึ่งหมายถึงเทศนาที่มีธรรมเป็นที่ตั้ง หรืออ้างถึงสภาวะธรรมล้วน ๆ ได้แก่ พระอภิธรรม

ปัจจุบันความหมายบุคคลาธิษฐานเทศนาในศาสนาพุทธเปลี่ยนมาใช้หมายถึงการยกคนหรือสิ่งที่เป็นรูปธรรมอื่น ๆ ขึ้นมาเป็นหลักในการอธิบาย เช่น เปรียบกิเลสเหมือนมาร คู่กับ ธรรมาธิษฐาน

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:คำศัพท์ศาสนาพุทธ
หมวดหมู่:คำศัพท์ศิลปะ
ยานพาหนะไฮบริด

**ยานพาหนะไฮบริด** () คือยานพาหนะที่มีระบบการทำงานของเครื่องยนต์ที่ใช้เครื่องยนต์สองระบบทำงานร่วมกัน โดยทั่วไปแล้วหมายถึงการทำงานร่วมกันระหว่างระบบสันดาปภายในที่ใช้น้ำมันเป็นเชื้อเพลิงทำงานร่วมกับระบบมอเตอร์ไฟฟ้า 

ระบบการออกตัว การทำงานของไฮบริด เริ่มจากการออกตัวขณะจอด โดยในย่านความเร็วต่ำ มอเตอร์ไฟฟ้าจะดึงพลังงานจากแบตเตอรี่ เพื่อช่วยให้ออกตัวได้รวดเร็ว และเร่งขณะความเร็วต่ำได้ตามที่ต้องการ

การขับขี่ทั่วไป เครื่องยนต์ และมอเตอร์ไฟฟ้าจะทำงานประสานกันอย่างต่อเนื่อง เพื่อใช้เชื้อเพลิงให้คุ้มค่าที่สุด แต่เมื่อเร่งความเร็วแบบกะทันหัน มอเตอร์ไฟฟ้าจะดึงพลังงานเพิ่มจากแบตเตอรี่มาเสริมกำลัง ช่วยให้เครื่องยนต์มีกำลังสูงสุดและสามารถเร่งความเร็วได้ตามความต้องการ

การเบรก และการลดความเร็ว เมื่อผู้ขับขี่แตะเบรก มอเตอร์ไฟฟ้าจะเปลี่ยนไปทำหน้าที่เป็นเครื่องกำเนิดพลังงาน (ไดนาโม) และแปลงพลังงานจลน์ที่เกิดจากการเบรกเป็นกระแสไฟฟ้า เพื่อชาร์จไฟฟ้ากลับเข้าไปในแบตเตอรี่ 

การจอดอยู่กับที่ เมื่อรถจอดอยู่กับที่ เครื่องยนต์ และมอเตอร์ไฟฟ้าจะหยุดทำงานโดยอัตโนมัติ เพื่อลดการใช้น้ำมัน และการปล่อยควันพิษ โดยไม่ต้องสิ้นเปลืองพลังงานกับรอบเดินเบาขณะจอด

ทั้งนี้ระบบการทำงานแบบไฮบริดจะแตกต่างกันออกไปตามการออกแบบของรถยนต์แต่ละยี่ห้อ ซึ่งแต่ละยี่ห้อจะออกแบบให้ต่างกัน เพื่อให้เหมาะสมกับเครื่องยนต์แต่ละชนิด เช่น เครื่องยนต์ขนาดเล็กจะใช้มอเตอร์ขนาดใหญ่เพื่อ ช่วยเครื่องยนต์ในขณะออกตัวกะทันหัน ไม่ให้สิ้นเปลืองน้ำมันในเครื่องยนต์จนเกินไป 

หมวดหมู่:เครื่องยนต์
หมวดหมู่:ยานพาหนะพลังงานไฟฟ้า
หมวดหมู่:ยานพาหนะ
พุทธมามกะ

**พุทธมามกะ** แปลว่า *ผู้ถือว่าพระพุทธเจ้าเป็นของเรา* หมายถึงผู้ประกาศตนว่าขอถือพระพุทธเจ้าว่าเป็นสรณะ หรือผู้ประกาศตนว่าเป็นผู้นับถือพระพุทธศาสนา

การประกาศตนเป็นพุทธมามกะนั้นอาจจัดทำเป็นพิธีเหมือนการประกาศตนเป็นอุบาสกอุบาสิกาในสมัย

# เมื่อจะส่งบุตรหลานไปศึกษาต่อยังต่างประเทศ หรือไปในถิ่นที่ไม่มีพระพุทธศาสนา
# โรงเรียนจัดทำพิธีแก่นักเรียนที่เข้ามาศึกษาใหม่ในแต่ละปี
# เมื่อมีคนต่างศาสนาต้องการจะนับถือพระพุทธศาสนา

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
สรณะ

**สรณะ** (อ่านว่า สะระณะ) แปลว่า *ที่พึ่ง ที่ระลึก ที่ยึดเหนี่ยว ที่เหนี่ยวรั้งใจ*

**สรณะ** หมายถึงบุคคลหรือสิ่งใดใดสิ่งหนึ่งที่สามารถเป็นหลักสำหรับเหนี่ยวรั้งไว้มิให้เคว้งคว้าง เป็นที่พึ่งพิงอาศัย เป็นที่ให้ความอุ่นใจ แม้เพียงแค่ระลึกถึงก็ทำให้สบายใจ เกิดความอบอุ่นได้

**สรณะ** ในคำวัดหมายถึงพระรัตนตรัยซึ่งเป็นที่พึ่งที่ระลึกสูงสุด ไม่มีสรณะอื่นยิ่งกว่า พระรัตนตรัยจัดเป็นสรณะได้ทั้งยามปกติและยามคับขัน โดยเฉพาะเป็นที่พึ่งทางใจ เป็นอนุสติ เป็นแนวทางสำหรับยึดถือปฏิบัติตามเป็นอย่างดี เรียกการถึงพระรัตนตรัยเป็นสรณะที่พึ่งว่า ไตรสรณคมน์ หรือ ไตรสรณาคมน์

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:คำศัพท์ศาสนาพุทธ
ขี่พายุดาบเทวดา

**ขี่พายุดาบเทวดา** (; ; พินอิน: Zhōng Huá Yīng Xíong; เวด-ไจลส์: Zung1 Waa4 Jing1 Hung4; *จงหัวอิงสง หมายถึง วีรบุรุษ[[ชาวจีน]]*) เป็นภาพยนตร์ฮ่องกงกำลังภายในที่สร้างต่อจากความสำเร็จของฟงอวิ๋น ขี่พายุทะลุฟ้า จากนิยายของเจ้า จื้อกัง นำแสดงโดย เจิ้ง อี้เจี้ยน, ซูฉี, หยวนเปียว, หยาง กงหยู, เซี๊ยะถิงฟง, หวง ซิวเซิน, อู๋ เจิ้นหวี่, เอลวิส ฉี กำกับโดย แอนดริว เลา ความยาว 109 นาที เข้าฉายในประเทศไทยเมื่อวันที่ 16 กรกฎาคม พ.ศ. 2542

## เนื้อเรื่องย่อ
หัว อิงสง เป็นบุตรชายเพียงคนเดียวของตระกูลหัว มีเพื่อนสนิทชื่อ เสิ่นหนู ทั้งคู่ได้ร่ำเรียนวิชากับอาจารย์จินอ้าว อิงสงประสบความสำเร็จอย่างมาก ในขณะที่เสิ่นหนูไม่เอาไหน วันหนึ่งขณะกลับบ้าน อิงสงก็พบว่าครอบครัวตนเองถูกฆ่าล้างครัวโดย จิน หูยี่ ที่ต้องการกระบี่เพลิง กระบี่วิเศษที่เป็นมรดกของตระกูล และเจียนได้อพยพย้ายไปสหรัฐอเมริกา อิงสงกับเสิ่นหนูจึงต้องเดินทางไปอเมริกาเพื่อล้างแค้น ต่อมาไม่นาน เจี่ยหยู หญิงคนรักของอิงสงก็ได้เดินทางมาตามหาคนรักของเธอด้วย

อิงสงได้ไปทำงานในเหมืองแร่สติลบูล ที่คุมโดย จิน หูยี่และพวกชาวอเมริกัน ซึ่งทั้งมักเอาเปรียบคนจีนที่ทำงานอยู่ที่นั่น อิงสงได้พบกับเจี่ยหยู และทั้งคู่ก็ได้แต่งงานกัน โดยทั้งหมดอยู่ในโรงแรมจงหัวในย่านไชน่าทาวน์ ต่อมาเจี่ยหยูตั้งท้อง แต่ในคืนวันที่เธอคลอด ซามูไรไร้เทียมทาน ศิษย์น้อง คู่แค้นของอาจารย์จินอ้าว ได้ส่งนินจากลุ่มหนึ่ง ที่นำโดย จินทาโร่ ซึ่งเป็นลูกศิษย์มาป่วน ทำให้โรงแรมไฟไหม้และเจี่ยหยูต้องตาย อิงสงจึงฝากลูกชายเอาไว้และซ่อนกระบี่เพลิงเอาไว้ และออกเดินทางอีกครั้งเพื่อล้างแค้น

ระหว่างทาง อิงสงได้พบกับหมอดูคนหนึ่ง ที่ทำนายว่า ชะตาของอิงสงเป็นดาวพิฆาตมาเกิด ใครอยู่ด้วยจะต้องตาย

16 ปี ผ่านไป เหล่าคนจีนในไชน่าทาวน์รวมตัวกันต่อต้านชาวอเมริกันและจิน หูยี่ อิงสงได้ปรากฏตัวอีกครั้งและสังหารทั้งคู่ตาย แต่อิงสงปฏิเสธที่จะพบเจี้ยนสง ผู้เป็นลูกชาย ต่อมาไม่นาน ซามูไรไร้เทียมทานก็ได้เดินทางมาอเมริกา อิงสงจึงได้จับกระบี่เพลิงขึ้นมาสู้อีกครั้งบนหัวของเทพีเสรีภาพ หลังจากล้างแค้นได้สำเร็จแล้ว อิงสงก็ได้จากไปอย่างเดียวดายดั่งคำทำนาย

## นักแสดง
* หัว อิงสง...เจิ้ง อี้เจี้ยน
* เจี่ยหยู...หยาง กงหยู
* เสิ่นหนู...หลิน เสี่ยวฟง
* จิน หูยี่...เอลวิส ฉี
* จินอ้าว/ทาเคนากะ...หวง ซิวเซิน
* ซามูไรไร้เทียมทาน...อู๋ เจิ้นหวี่
* คากาโกะ...ซูฉี
* เจี้ยนสง...เซียะ ถิงฟง
* หลอฮั่น...หลอ ฮุยกวง
* อู๋หยวน...หยวนเปียว

## ความนิยม
*A Man Called Hero* มีชื่อภาษาอังกฤษอีกชื่อว่า *"Hero in China"* ประสบความสำเร็จทางรายได้ในการออกฉายที่ฮ่องกง แต่สำหรับคำวิจารณ์นั้นค่อนข้างเป็นไปในทางลบ เนื่องจากบทภาพยนตร์ค่อนข้างเน้นหนักไปทางดราม่า ทั้ง ๆ ที่เนื้อหาเป็นแอ๊คชั่น อีกทั้งสเปเชี่ยลเอฟเฟ๊กต์ต่าง ๆ ก็ได้ผ่านสายตามาแล้วจากฟงอวิ๋น ขี่พายุทะลุฟ้า จึงไม่อาจสร้างความตื่นตาตื่นใจให้ผู้ชมได้เหมือนเดิม สำหรับในประเทศไทยก็ไม่ประสบความสำเร็จเท่าฟงอวิ๋น ขี่พายุทะลุฟ้า

## อ้างอิง
* จากสยามโซน

## แหล่งข้อมูลอื่น
* ข้อมูลและรายละเอียดภาพยนตร์
* ตัวอย่างภาพยนตร์

หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2542
หมวดหมู่:ภาพยนตร์กำลังภายใน
หมวดหมู่:ภาพยนตร์ที่กำกับโดย แอนดริว เลา
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่สร้างจากการ์ตูน
กระจอก (พันธุ์แมว)

**กระจอก** เป็นแมวดำลักษณะคล้ายแมวสิงหเสพย์แต่ลำตัวอ้วนกลมน่ารักกว่า ขนดำเป็นมัน มีสีขาวที่รอบปากเท่านั้นส่วนอื่นๆ คล้ายกัน นัยน์ตาสีเหลือง ใครเลี้ยงไว้จะได้ทรัพย์สินเงินทอง เป็นไพร่จะได้กลายเป็นนาย

## ลักษณะที่เป็นข้อเด่น
* **ลักษณะสีขน** ขนสั้น สีดำ มีขนสีขาว รอบจมูก
* **ลักษณะของส่วนหัว** รูปหัวกลมไม่ใหญ่มาก หูใหญ่ ตั้งสูงเด่นบนส่วนหัว
* **ลักษณะของนัยน์ตา** นัยน์ตาสีดอกบวบแรกแย้ม (สีเหลืองอมเขียว)
* **ลักษณะของหาง** หางยาว ปลายแหลมชี้ตรง โคนหางใหญ่และค่อยๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว

## บทกวีที่เกี่ยวข้องกับแมวกระจอก

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
การเวก (พันธุ์แมว)

thumb|150px|right|ภาพแมวการเวกจากสมุดข่อยโบราณ
**แมวการเวก** เป็นแมวดำอีกชนิดหนึ่ง แต่ไม่ดำหมดทั้งตัว จะมีแต่ปลายจมูกที่มีแต้มสีขาวเล็กน้อย นัยน์ตาทั้งสองข้างสีเหลืองอำพันสดใส ถ้าได้เลี้ยงจะนำโชคลาภมาให้เจ้าของเปลี่ยนฐานะขึ้นไปเรื่อยๆ

## บทกวีที่เกี่ยวข้องกับแมวการเวก

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
จตุบท

thumb|150px|right|ภาพแมวจตุบทจากสมุดข่อยโบราณ
**แมวจตุบท** เป็นแมวสีดำ นอกจากปลายเท้าขึ้นมาจนถึงข้อพับทั้งสี่ข้างเป็นสีขาว นัยน์ตาเป็นสีเหลืองคล้ายดอกโสน ตำราว่าแมวชนิดนี้คนธรรมดาไม่ควรเลี้ยง ควรเลี้ยงเฉพาะราชนิกูล หรือเชื้อพระวงศ์เท่านั้น

## บทกวีที่เกี่ยวข้องกับแมวจตุบท

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
ทุพลเพศ

thumb|150px|right|ภาพแมวทุพลเพศจากสมุดข่อยโบราณ
**แมวทุพลเพศ** เป็นแมวร้ายชนิดหนึ่ง มีสีขาวหม่น หางขอด หรือม้วน นัยน์ตาสีแดงเหมือนเลือด ชอบขโมยปลากินในตอนกลางคืน ใครเลี้ยงไว้จะเกิดความเดือดร้อนเป็นประจำ

## บทกวีที่เกี่ยวข้องกับแมวทุพลเพศ

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
พรรณพยัคฆ์

thumb|150px|right|ภาพแมวพรรณพยัคฆ์จากสมุดข่อยโบราณ
**แมวพรรณพยัคฆ์** หรือ **แมวลายเสือ** มีลักษณะคล้ายเสือ มีขนสีมะกอกเขียว หรือมะกอกแดง หยาบกระด้าง นันย์ตาสีแดงดั่งสีเลือด เสียงร้องโหยหวนเหมือนเสียงผีโป่งร้องตามป่าเขา ชอบหลบซ่อนตามที่มืดในเวลากลางวัน ใน *ตำราพรหมชาติ* กล่าวไว้ว่าไม่ควรนำมาเลี้ยง เพราะจะทำให้เกิดความเดือดร้อน แต่ในตำราแมวฉบับหนึ่งกล่าวว่าแมวชนิดนี้เป็นแมวมงคลเพราะสามารถปราบนก หนู หรืองู ที่เข้ามาในบ้านได้ดี

## บทกวีที่เกี่ยวข้องกับแมวพรรณพยัคฆ์

## อ้างอิง

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
หมาป่าเคราขาว

**หมาป่าเคราขาว** (ชื่อวิทยาศาสตร์: *Chrysocyon brachyurus*; ) เป็นสัตว์เลี้ยงลูกด้วยนมชนิดหนึ่ง ในวงศ์สุนัข (Canidae) เป็นสิ่งมีชีวิตชนิดเดียวที่อยู่ในสกุล *Chrysocyon* พบในทวีปอเมริกาใต้ ในประเทศบราซิล, ประเทศปารากวัย และประเทศโบลิเวีย หมาป่าเคราขาวมีลักษณะโดยผิวเผินคล้ายคลึงกับหมาจิ้งจอก แต่มีขนาดใหญ่กว่ามาก โดยสูงถึงสามฟุตนับจากเท้าถึงหัวไหล่ เพราะมีช่วงขาที่ยาวทำให้การมองเห็นได้ดีเมื่อต้องอยู่ในทุ่งหญ้าหรือที่รกชัฏ  มีน้ำหนักประมาณ 20 ถึง 25 กิโลกรัม

ขนลำตัวเป็นสีแดงน้ำตาล โดยมีขนขาและหลังคอเป็นสีดำ ขนปลายหางและใต้ลำคอเป็นสีขาว ขนดำที่หลังคอเป็นขนยาวและตั้งชันได้เวลากลัวหรือต้องการแสดงความก้าวร้าว

หมาป่าเคราขาวมักอาศัยเป็นลำพัง หรือเป็นคู่ ซึ่งต่างจากสัตว์ในวงศ์หมาป่าขนาดใหญ่ชนิดอื่น ๆ ที่มักอยู่เป็นฝูง  หมาป่าเคราขาวล่าสัตว์ขนาดเล็กและขนาดกลางเป็นอาหารในเวลากลางคืน เช่น สัตว์ฟันแทะ, กระต่าย และ นก นอกเหนือจากนี้ หมาป่าเคราขาวกินผลไม้และพืชอีกหลายชนิดไม่แพ้เนื้อสัตว์ หากไม่ได้กินพืช หมาป่าเคราขาวจะเป็นโรคนิ่วได้

หมาป่าเคราขาวที่อาศัยอยู่ในทุ่งหญ้าเซอราโด ของบราซิล มีพฤติกรรมชอบกินผลของโลบิรา (*Solanum lycocarpum*) มาก และเมื่อกินแล้วจะถ่ายมูลลงบนยอดจอมปลวกเล็ก ๆ ที่ขึ้นในทุ่งหญ้าเซอราโด ซึ่งในมูลนั้นจะมีเมล็ดของโลบิราอยู่ด้วย ซึ่งจะงอกเป็นต้นโลบิราขึ้นมาบนจอมปลวกนั้น เป็นเหตุให้ต้นโลบิราในทุ่งหญ้าเซอราโด มักขึ้นอยู่บนยอดจอมปลวกขนาดเล็ก

ในปัจจุบัน หมาป่าเคราขาวมีจำนวนลดลง เนื่องจากถูกล่าจากมนุษย์ และติดเชื้อโรคจากสุนัขบ้าน หมาป่าเคราขาวเป็นสัตว์ในบัญชีหมายเลข ๒ ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) โดยห้ามส่งออกหรือนำเข้าโดยปราศจากใบอนุญาต ซึ่งรวมถึงประเทศไทย ตามประกาศกระทรวงทรัพยากรธรรมชาติและสิ่งแวดล้อม

## อ้างอิง

## อ่านเพิ่มเติม
*  Bandeira de Melo, L. F., M. A. Lima Sábato, E. M. Vaz Magni, R. J. Young, C. M. Coelho (January 2007). "Secret lives of maned wolves (*Chrysocyon brachyurus* Illiger 1815): as revealed by GPS tracking collars". *Journal of Zoology*, 271(1). pp. 27–36. .
* Garcia, D., Estrela, G. C., Soares, R. T. G., Paulino, D., Jorge, A. T., Rodrigues, M. A., Sasahara, T. H., & Honsho, C. (2020). "A study on the morphoquantitative and cytological characteristics of the bulbar conjunctiva of the maned wolf (*Chrysocyon brachyurus; Illiger, 1815*)". *Anatomia Histologia Embryologia*, 1. .
* Vergara-Wilson, V., Hidalgo-Hermoso, E., Sanchez, C. R., Abarca, M. J., Navarro, C., Celis-Diez, S., Soto-Guerrero, P., Diaz-Ayala, N., Zordan, M., Cifuentes-Ramos, F., & Cabello-Stom, J. (2021). "Canine Distemper Outbreak by Natural Infection in a Group of Vaccinated Maned Wolves in Captivity". *Pathogens*, 10(1), 51. .

## แหล่งข้อมูลอื่น

* 

หมวดหมู่:สัตว์ที่พบในทวีปอเมริกาใต้
หมวดหมู่:สัตว์กินเนื้อไพลสโตซีน
ป่าเคราขาว
หิณโทษ

thumb|150px|right|ภาพแมวหิณโทษจากสมุดข่อยโบราณ
**แมวหิณโทษ** เป็นแมวเพศเมียชนิดหนึ่ง โบราณว่าไม่ควรเลี้ยง แม้ว่าจะมีลักษณะดี ขนสวยงาม เข้ากับเจ้าของได้ดี แต่มีข้อเสียคือ ยามตั้งท้องครั้งใด ลูกแมวมักจะตายในท้องเสมอ ใครเลี้ยงไว้จะนำภัยพิบัติมาสู่บ้าน


## บทกวีที่เกี่ยวข้องกับแมวหิณโทษ

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
กอบเพลิง

thumb|150px|right|ภาพแมวกอบเพลิงจากสมุดข่อยโบราณ
**แมวกอบเพลิง** เป็นแมวที่ชอบอยู่ตามลำพังตามยุ้งข้าว ตามป่า ไม่ค่อยจะพบคน เวลาพบคนมักกระโดดหนี ชอบทำตัวลึกลับ ให้โทษแก่ผู้ที่นำมาเลี้ยง

## บทกวีที่เกี่ยวข้องกับแมวกอบเพลิง

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
เหน็บเสนียด

thumb|150px|right|ภาพแมวเหน็บเสนียดจากสมุดข่อยโบราณ
**แมวเหน็บเสนียด** เป็นแมวที่พิการมาตั้งแต่กำเนิด โคนหางเป็นสีด่าง เวลานั่งมักเอาหางซ่อนไว้ใต้ก้นเหมือนค่างในป่า มีนิสัยโหดร้าย เที่ยวไล่กัดแมวตัวอื่นอยู่เสมอ ถ้านำมาเลี้ยงจะทำให้เสื่อมเสียชื่อเสียงวงศ์ตระกูล

## บทกวีที่เกี่ยวข้องกับแมวเหน็บเสนียด

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
ปีศาจ (พันธุ์แมว)

thumb|150px|right|ภาพแมวปีศาจจากสมุดข่อยโบราณ
**แมวปีศาจ** แมวชนิดนี้มีรูปร่างตัวผอม หนังเหี่ยวยาน หางขอด นัยน์ตาสีแดง เมื่อคลอดลูกออกมามันจะกินลูกตัวเองอย่างโหดเหี้ยม

## บทกวีที่เกี่ยวข้องกับแมวปีศาจ

## อ้างอิง

* แมวไทย

หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย